Diari Oficial de la Generalitat Valenciana


Sumari del DOGV 983, del 13-01-1989 (1989/812915)

ORDRE de 20 de desembre de 1988, de la Conselleria de Cultura, Educació i Ciència, per la qual es convoca la Trobada Juvenil de Dansa 1989 de la Comunitat Valenciana.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/12/20/(3)/dof/vci/html**

### Dades del document

Número de DOGV
:   983

Data del DOGV
:   13-01-1989

Secció del DOGV
:   DISPOSICIONS GENERALS

Número del document
:   1989/812915


Data del document
:   20-12-1988

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 20 de desembre de 1988, de la Conselleria de Cultura, Educacio i Ciència, per la qual es convoca la Trobada Juvenil de Dansa 1989 de la Comunitat.  
L?article 31, apartat 23 de l?Estatut d?autonomia de la Comunitat Valenciana confereix a la Generalitat competència exclusiva en matèria de joventut. L?exercici d'aquesta competència s'atribueix, sota la direcció superior del Conseller de Cultura, Educació i Ciència, a la Direcció General de Joventut, segons el Decret 95/1987 de 17 d'agost, del Consell de la Generalitat Valenciana. A causa d'això, i d'acord amb el que disposa l'article 35 de la Llei de la Generalitat Valenciana 5/1983 de 30 de desembre del Govern Valencià.  
ORDENE:  
Article únic  
Es convoca la Trobada Juvenil de Dansa de la Comunitat Valenciana, la qual es regirà per les bases que s'inclouen a l'annex d'aquesta ordre.  
DISPOSICIONS FINALS  
Primera  
Queda facultada la Direcció General de Joventut per dictar les normes complementàries escaients per dur a terme el que disposa aquesta ordre.  
Segona  
Aquesta ordre entrarà en vigor el mateix dia que es publicarà al Diari Oficial de la Generalitat Valenciana.  
València, 20 de desembre de 1988.  
El Conseller de Cultura, Educació i Ciència,   
CEBRIA CISCAR I CASABAN  
ANNEX  
Bases per a la participació a la Trobada Jovenil de Dansa 1989.  
Primera. Participants.  
Podran participar els joves residents a la Comunitat Valenciana que no es dediquen professionalment a la Dansa. No s'hi podran inscriure els joves majors de 26 anys fets en data posterior al 31 de desembre de 1988.  
Segona. Modalitats.  
1. La Trobada comprendrà les següents modalitats:  
Modalitat «A».- Dansa Espanyola.  
Modalitat «B».- Dansa Clàssica.  
Modalitat «C».- Dansa Contemporània.  
2. Els participants podran inscriure's en cada modalitat com a solistes, duets o grups. Els grups tindran com a màxim 15 components.  
Tercera Inscripcions.  
1. Les sol·licituds d'inscripció seran formalitiades en imprès normalitzat, que hom recollirà als Serveis Territorials de Cultura i Educació. La sol·licitud haurà d'acompanyar-se de la següent documentació:  
- Fotocòpia del D.N.I.  
- Curriculum del participant o participants (estudis de dansa, cursos especialitzats i altres dades d'interés referides a activitats relacionades amb la dansa). Caldrà especificar-se si s'han percebut beques o ajuts de viatge d'alguna institució, per a estudis de dansa (institució, quantia, any de percepció).  
2. Tota la documentació requerida serà presentada als Serveis Territorials de Cultura i Educació amb la sol·licitud, en el termini d?1 mes a contar des de la data de publicació d'aquesta ordre al Diari Oficial de la Generalitat Valenciana.  
Quarta. Fases de la Trobada i requisits.  
1. La Trobada es desenvoluparà en les següents fases, d'acord amb les normes de funcionament que s'indiquen.  
a) Quarts de final.  
Cada participant presentarà una única coreografia, que tindrà una durada mínima de 2 minuts i màxima de 10, havent de realitzar-se els exercicis amb roba de treball i sense elements escenogràfics.  
b) Semifinals.  
Cada participant presentarà la mateixa coreografia que haja estat motiu de selecció en les mateixes condicions establertes a l'apartat a) d'aquesta base.  
Els grups no podran realitzar canvis en les seues formacions originals excepte que es presente certificat mèdic acreditatiu que justifique el canvi. En tots els casos els nous components del grup hauran de reunir els requisits que s'estableixen a la base primera.  
c) Finals.  
Cada participant presentarà la mateixa coreografia que haja estat objecte de selecció, amb el vestuari i atrezzo que considere convenient. El forts i laterals de l'escenari, així com la il·luminació serà igual per a tots i cadascun dels participants, sense que puguen efectuar-se efectes d'il·luminació de cap tipus. Pel que fa a la modificació dels grups originals, s'estarà al que estableix l'apartat b) d'aquesta base.  
2. Els membres dels jurats que intervendran en cadascuna fase seran designats pel Director General de Joventut. El jurat corresponent determinarà els participants seleccionats que podran intervenir a la fase següent, o en cas de la fase final aquells que resulten premiats.  
Cinquena. Premis.  
1. Els solistes, duets i grups seleccionats per intervenir a la final percebran les següents quantitats:  
- Solistes: 15.000 pts.  
- Duets: 30.000 pts.  
- Grups: 10.000 pts. per cada component fins un màxim de 100.000 pts. per grup.  
2. A la final es repartiran els següents premis:  
- Un únic premi de 50.000 pts. per a l'apartat de solistes, qualsevol que siga la modalitat.  
- Un únic premi de 170.000 pts. per a l'apartat de grups, qualsevol que siga la modalitat.  
- Un únic premi de 100.000 pts. per a la millor coreografia original qualsevol que siga l'apartat i modalitat.  
- Un únic premi de 30.000 pts. per a la millor realització de vestuari (innovació i originalitat) qualsevol que siga l'apartat i la modalitat.  
- El nombre d?accèssits que determine el Jurat. Els accèssits no estaran dotats econòmicament.  
3. Els participants que hagen obtingut algun dels premis que es relacionen a l'apartat anterior, formarà part d'un espectacle de caràcter itinerant que recorrerà diferents municipis de la Comunitat Valenciana. Les despeses de viatge, manutenció i elements de llum, so i tapís de dansa aniran a càrrec de la Direcció General de Joventut.  
Sisena. Acceptació de les bases.  
La participació a la Trobada suposa la total conformitat i acceptació d'aquestes bases.


Còpia Permalink ELI